**Dylan Marlais Thomas** (født 27. oktober 1914 i Swansea i Wales, død 9. november 1953 i New York) var en britisk forfatter og poet. 

Blant hans verker finnes «Do not go gentle into that good night» og «And death shall have no dominion». Førstnevnte og andre fortellinger ble framført i radio i Wales. Med disse, foruten også «A Child’s Christmas in Wales» og «Portrait of the Artist as a Young Dog», ble han populær i sin egen levetid, delvis for at han framsto som større-enn-livet og hans beryktede omdømme som stordrikker, hvilket også til sist tok livet av ham. Han skrev også *Under Milk Wood*. Han begynte på verket i 1944 og jobbet med det i åtte år. Det var skrevet som en radio­forestilling, men ble ikke ferdig innspilt før etter Thomas’ død. Det var klart i 1954, og i 1971 ble det filmatisert.

Liv og virke
------------

### Bakgrunn

Statue av Dylan Thomas i Swansea
Thomas ble født i Swansea i Wales i 1914. Han utmerket seg ikke som student, forlot skolen da han var 16, og var journalist for en kort tid.[]

### Forfatter

Selv om mange av hans tekster ble trykket mens han fortsatt var tenåring, var det utgivelsen av «Light breaks where no sun shines» (1934) som ga ham oppmerksomhet i den litterære verden.[]

Mens han bodde i London møtte han Caitlin Macnamara som han giftet seg med i 1937. Deres forhold var preget av alkoholisme og var gjensidig destruktivt. Tidlig i sitt ekteskap levde Thomas og familien fra hånd til munn og bosatte seg til sist i den walisiske fiskerlandsbyen Laugharne.

Selv om han var en populær poet i sin levetid, var det vanskelig for ham å tjene penger på forfatterskapet, noe som førte til at han forsøkte å øke inntektene ved reise rundt på foredragsturneer og lese dikt i radioen. Hans radioopptak for BBC på siste halvdel av 1940-tallet gjorde ham kjent. På 1950-tallet reiste Thomas til Nord-Amerika hvor hans høytlesning gjorde ham ytterligere berømt, skjønt hans eksentriske oppførsel og drikkemønster forverret seg.[] Hans tid i USA sementerte hans legendariske status og hvor han innspilte på plate tekster som «A Child's Christmas in Wales». I løpet av sin fjerde tur til New York i 1953 ble han meget syk og falt i koma som han ikke kom ut av. 

Thomas døde den 9. november 1953, og hans legeme ble sendt tilbake til Wales, hvor han ble gravlagt i landsbyens kirkegård i Laugharne.

Selv om han utelukkende skrev på engelsk, er Thomas anerkjent som en av de fremste walisiske poeter på 1900-tallet.[] Han er kjent for sin originale, rytmiske og oppfinnsomme bruk av ord bilder.[] Hans posisjon som en av de store moderne poeter har vært mye diskutert, men det har ikke endret hans folkelige appell som har gjort diktene hans tilgjengelige og lett å like, blant annet for at hans framføring er i stor grad knyttet til dem.[]

Referanser
----------

1. 1 2   Encyclopædia Britannica Online, «Dylan Thomas», Encyclopædia Britannica Online-ID biography/Dylan-Thomas[Hentet fra Wikidata]
2. 1 2   Gemeinsame Normdatei, besøkt 27. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Munzinger Personen, oppført som Dylan M. Thomas, Munzinger IBA 00000003056, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. 1 2  ; *Archive of Fine Arts*; besøksdato: 1. april 2021; abART person-ID: 26454.
8. ↑   The Peerage person ID p17058.htm#i170575, besøkt 7. august 2020[Hentet fra Wikidata]
9. 1 2   Genealogics[Hentet fra Wikidata]
10. 1 2 3   The Peerage[Hentet fra Wikidata]
11. ↑   www.poetsgraves.co.uk[Hentet fra Wikidata]
12. ↑  ; *Autorités BnF*; besøksdato: 10. oktober 2015; BNF-ID: 11926502s.
13. ↑  Tindall, William York (1962): *A Reader's Guide to Dylan Thomas*. Syracuse University Press. s. 4.
14. ↑  Davies, John; Jenkins, Nigel; Menna, Baines et al. red. (2008): *The Welsh Academy Encyclopaedia of Wales*. Cardiff: University of Wales Press. ISBN 978-0-7083-1953-6. s. 861–862

Eksterne lenker
---------------

* (en) Offisielt nettsted Rediger på Wikidata

* (en) Dylan Thomas – kategori av bilder, video eller lyd på Commons Rediger på Wikidata
* (en) Dylan Thomas på Internet Movie Database Rediger på Wikidata

* (en) Dylan Thomas hos The Movie Database Rediger på Wikidata

* (en) Dylan Thomas hos Internet Broadway Database Rediger på Wikidata
* (en) Dylan Thomas på Discogs Rediger på Wikidata

* (en) Dylan Thomas på MusicBrainz Rediger på Wikidata

* (en) Dylan Thomas på Songkick Rediger på Wikidata
* (en) Dylan Thomas hos The Peerage Rediger på Wikidata
* (en) BBC Wales om Dylan Thomas
* (en) Profile hos *Poetry Foundation*
* (en) Dylan Thomas Official Family Web Site, Swansea. Retrieved 11 September 2010

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii **·** BBC Things **·** Munzinger (iba)
 |